28,169 किसानों ने कराया पंजीयन, बचे किसानों के लिए 9 तक और मौका
धार | रबी विपणन मौसम वर्ष 2017-18 में समर्थन मूल्य पर गेहूं बेचन के लिए पंजीयन की तारीख अब बढ़ाकर 9 मार्च कर दी है। कलेक्टर श्रीमन शुक्ला ने बताया समर्थन मूल्य पर गेहूं बेचने के लिए जिन किसानों ने अभी तक अपना पंजीयन नहीं कराया था उनके लिए यह अंतिम अवसर है। पूर्व में पंजीयन की तारीख 14 फरवरी तक निर्धारित की थी। जिसे बढ़ाकर 25 फरवरी किया था। इसके बाद भी जिन किसानों ने पंजीयन नहीं कराया है। वे 9 मार्च तक पंजीयन करा सकते हैं। जिला आपूर्ति अधिकारी अमरसिंह अजनार ने बताया जिले में अभी तक 28 हजार 169 किसानों ने समर्थन मूल्य पर गेहूं बेचने के लिए पंजीयन कराया है। जिले में कुल 82 खरीदी केंद्र बनाए जाएंगे।
hin_Deva hin_Deva